CELEX: 32022D0622
Language: ro
Date: 2022-04-07 00:00:00
Title: Decizia de punere în aplicare (UE) 2022/622 a Comisiei din 7 aprilie 2022 de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică a echipamentelor de măsurare a energiei electrice și a întreruptoarelor automate pentru uz casnic și similar (Text cu relevanță pentru SEE)

13.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 115/85
               
            
         DECIZIA DE PUNERE ÎN APLICARE (UE) 2022/622 A COMISIEI
         din 7 aprilie 2022
         de modificare a Deciziei de punere în aplicare (UE) 2019/1326 în ceea ce privește standardele armonizate pentru compatibilitatea electromagnetică a echipamentelor de măsurare a energiei electrice și a întreruptoarelor automate pentru uz casnic și similar
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 13 din Directiva 2014/30/UE a Parlamentului European și a Consiliului (2), echipamentele electrice care sunt în conformitate cu standardele armonizate sau cu părți ale acestora ale căror referințe au fost publicate în Jurnalul Oficial al Uniunii Europene sunt considerate a fi în conformitate cu cerințele esențiale prevăzute în anexa I la directiva respectivă, vizate de standardele respective sau de părțile lor.
                  
               
                     (2)
                  
                  
                     Prin Decizia de punere în aplicare C(2016) 7641 (3), Comisia a înaintat o cerere Comitetului European de Standardizare (CEN), Comitetului European pentru Standardizare în Electrotehnică (Cenelec) și Institutului European de Standardizare în Telecomunicații (ETSI) cu privire la elaborarea și revizuirea standardelor armonizate pentru compatibilitatea electromagnetică în sprijinul Directivei 2014/30/UE.
                  
               
                     (3)
                  
                  
                     Pe baza cererii prevăzute în Decizia de punere în aplicare C(2016) 7641, CEN și Cenelec au elaborat standardul armonizat EN IEC 62053-24:2021 și modificarea acestuia, EN IEC 62053-24:2021/A11:2021, pentru contoare statice pentru energia reactivă la frecvență fundamentală (clasele 0,5S, 1S, 1, 2 și 3).
                  
               
                     (4)
                  
                  
                     Pe baza cererii prevăzute în Decizia de punere în aplicare C(2016) 7641, CEN și Cenelec au revizuit următoarele standarde armonizate, ale căror referințe sunt publicate prin Comunicarea Comisiei (JO C 173, 13.5.2016) (4): EN 62053-21:2003, EN 62053-22:2003, EN 62053-23:2003 și EN 61009-1:2012.
                  
               
                     (5)
                  
                  
                     Aceasta a dus la adoptarea următoarelor standarde armonizate și, respectiv, a următoarelor modificări ale acestora: EN IEC 62053-21:2021 și EN IEC 62053-21:2021/A11:2021 privind contoarele statice pentru energie activă c.a. (clasele 0,5, 1 și 2); EN IEC 62053-22:2021 și EN IEC 62053-22:2021/A11:2021 privind contoarele statice pentru energie activă c.a. (clasele 0,1S, 0,2S și 0,5S); EN IEC 62053-23:2021 și EN IEC 62053-23:2021/A11:2021 privind contoarele statice pentru energie reactivă (clasele 2 și 3); EN 61009-1:2012 și EN 61009-1:2012/A13:2021 pentru întreruptoare automate de curent diferențial rezidual cu protecție încorporată la supracurenți pentru uz casnic și similar.
                  
               
                     (6)
                  
                  
                     Comisia, împreună cu CEN și Cenelec, a evaluat dacă standardele armonizate EN IEC 62053-24:2021, astfel cum a fost modificat prin EN IEC 62053-24:2021/A11:2021, EN IEC 62053-21:2021, astfel cum a fost modificat prin EN IEC 62053-21:2021/A11:2021, EN IEC 62053-22:2021, astfel cum a fost modificat prin EN IEC 62053-22:2021/A11:2021, EN IEC 62053-23:2021, astfel cum a fost modificat prin EN IEC 62053-23:2021/A11:2021 și EN 61009-1:2012, astfel cum a fost modificat prin EN 61009-1:2012/A13:2021, respectă cererea prevăzută în Decizia de punere în aplicare C(2016) 7641.
                  
               
                     (7)
                  
                  
                     Standardele armonizate EN IEC 62053-24:2021, astfel cum a fost modificat prin EN IEC 62053-24:2021/A11:2021, EN IEC 62053-21:2021, astfel cum a fost modificat prin EN IEC 62053-21:2021/A11:2021, EN IEC 62053-22:2021, astfel cum a fost modificat prin EN IEC 62053-22:2021/A11:2021, EN IEC 62053-23:2021, astfel cum a fost modificat prin EN IEC 62053-23:2021/A11:2021, și EN 61009-1:2012, astfel cum a fost modificat prin EN 61009-1:2012/A13:2021, îndeplinesc cerințele esențiale pe care urmăresc să le reglementeze și care sunt stabilite în Directiva 2014/30/UE. Prin urmare, este oportun ca referințele standardelor armonizate respective, împreună cu standardele relevante de modificare aferente, să fie publicate în Jurnalul Oficial al Uniunii Europene.
                  
               
                     (8)
                  
                  
                     Anexa I la Decizia de punere în aplicare (UE) 2019/1326 a Comisiei (5) conține lista referințelor standardelor armonizate care conferă o prezumție de conformitate cu Directiva 2014/30/UE. Pentru a se asigura că referințele standardelor armonizate elaborate în sprijinul Directivei 2014/30/UE sunt enumerate într-un singur act, referințele standardelor respective, împreună cu referințele standardelor relevante de modificare aferente, trebuie incluse în anexa respectivă.
                  
               
                     (9)
                  
                  
                     Prin urmare, este necesar să se retragă din Jurnalul Oficial al Uniunii Europene referințele următoarelor standarde armonizate publicate prin comunicare (JO C 173, 13.5.2016): EN 62053-21:2003, EN 62053-22:2003, EN 62053-23:2003 și EN 61009-1:2012.
                  
               
                     (10)
                  
                  
                     Anexa II la Decizia de punere în aplicare (UE) 2019/1326 conține referințele standardelor armonizate elaborate în sprijinul Directivei 2014/30/UE care sunt retrase din seria C a Jurnalului Oficial al Uniunii Europene. Prin urmare, este oportun să se introducă referințele respective în anexa menționată.
                  
               
                     (11)
                  
                  
                     Pentru a acorda producătorilor suficient timp să se pregătească pentru aplicarea standardelor armonizate EN IEC 62053-21:2021, astfel cum a fost modificat prin EN IEC 62053-21:2021/A11:2021, EN IEC 62053-22:2021, astfel cum a fost modificat prin EN IEC 62053-22:2021/A11:2021, EN IEC 62053-23:2021, astfel cum a fost modificat prin EN IEC 62053-23:2021/A11:2021, și EN 61009-1:2012, astfel cum a fost modificat prin EN 61009-1:2012/A13:2021, este necesar să se amâne retragerea referințelor următoarelor standarde armonizate: EN 62053-21:2003, EN 62053-22:2003, EN 62053-23:2003 și EN 61009-1:2012.
                  
               
                     (12)
                  
                  
                     Prin urmare, este necesar ca Decizia de punere în aplicare (UE) 2019/1326 să fie modificată în consecință.
                  
               
                     (13)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1326 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2019/1326 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 7 aprilie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (JO L 96, 29.3.2014, p. 79).
         
            (3)  Decizia de punere în aplicare C(2016) 7641 a Comisiei din 30 noiembrie 2016 privind o cerere de standardizare adresată Comitetului European de Standardizare, Comitetului European de Standardizare în Electrotehnică și Institutului European de Standardizare în Telecomunicații în ceea ce privește standardele armonizate în sprijinul Directivei 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică.
         
            (4)  Comunicarea Comisiei în cadrul implementării Directivei 2014/30/UE a Parlamentului European și a Consiliului privind armonizarea legislațiilor statelor membre cu privire la compatibilitatea electromagnetică (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 246, 13.7.2018, p. 1).
         
            (5)  Decizia de punere în aplicare (UE) 2019/1326 a Comisiei din 5 august 2019 privind standardele armonizate pentru compatibilitatea electromagnetică elaborate în sprijinul Directivei 2014/30/UE a Parlamentului European și a Consiliului (JO L 206, 6.8.2019, p. 27).
      
      
         
            ANEXA I
            În anexa I la Decizia de punere în aplicare (UE) 2019/1326 se adaugă următoarele rubrici:
            
               
                           Nr.
                        
                        
                           Referința standardului
                        
                     
                           „16.
                        
                        
                           EN IEC 62053-21:2021
                           Echipament pentru măsurarea energiei electrice. Prescripții particulare. Partea 21: Contoare statice pentru energie activă c.a. (clasele 0,5, 1 și 2)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Echipament pentru măsurarea energiei electrice. Prescripții particulare. Partea 22: Contoare statice pentru energie activă c.a. (clasele 0,1S, 0,2S și 0,5S)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Echipament pentru măsurarea energiei electrice. Prescripții particulare. Partea 23: Contoare statice pentru energie reactivă (clasele 2 și 3)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Echipament pentru măsurarea energiei electrice. Prescripții particulare. Partea 24: Contoare statice pentru energie reactivă la frecvență fundamentală (clasele 0,5S, 1S, 1, 2 și 3)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Întreruptoare automate de curent diferențial rezidual cu protecție încorporată la supracurenți pentru uz casnic și similar. Partea 1: Reguli generale
                           EN 61009-1:2012/A13:2021”
                        
                     
         
      
      
         
            ANEXA II
            În anexa II la Decizia de punere în aplicare (UE) 2019/1326 se adaugă următoarele rubrici:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „14.
                        
                        
                           EN 62053-21:2003
                           Echipament pentru măsurarea energiei electrice (c.a.). Prescripții particulare.
                           Partea 21: Contoare statice pentru energie activă (clasele 1 și 2)
                        
                        
                           13 octombrie 2023
                        
                     
                           15.
                        
                        
                           EN 62053-22:2003
                           Echipament pentru măsurarea energiei electrice (c.a.). Prescripții particulare.
                           Partea 22: Contoare statice pentru energie activă (clasele 0,2 S și 0,5 S)
                        
                        
                           13 octombrie 2023
                        
                     
                           16.
                        
                        
                           EN 62053-23:2003
                           Echipament pentru măsurarea energiei electrice (c.a.). Prescripții particulare.
                           Partea 23: Contoare statice pentru energie reactivă (clasele 2 și 3)
                        
                        
                           13 octombrie 2023
                        
                     
                           17.
                        
                        
                           EN 61009-1:2012
                           Întreruptoare automate de curent diferențial rezidual cu protecție încorporată la supracurenți pentru uz casnic și similar.
                           Partea 1: Reguli generale
                        
                        
                           13 octombrie 2023”